# Al Oerter

### Wikipedia

Alfred Adolf "Al" Oerter, Jr. (s. 19. syyskuuta 1936, Astoria, New York) on entinen yhdysvaltalainen urheilija ja kiekonheiton nelinkertainen olympiavoittaja.

Oerterin olympiaura alkoi 1956 Melbournessa. Hän ei kuulunut suosikkien joukkoon, mutta heitti kisan aikana oman ennätyksensä 56,36 metriä, joka riitti mestaruuteen. Vuotta myöhemmin Oerterin ura oli lähellä tulla päätökseensä auto-onnettomuudessa, joka melkein tappoi hänet. Oerter toipui kuitenkin sopivasti Rooman olympialaisiin mennessä ja voitti kultaa viidennen kierroksen heitollaan 59,18, joka oli myös uusi olympiaennätys.

Tokion olympialaisten lähestyessä Oerter oli kovassa kunnossa. Hän heitti ensimmäisenä yli 200 jalkaa. Hän oli suuri suosikki voittaa kolmannen kultamitalinsa Tokiossa. Loukkaantumiset vaivasivat kuitenkin Oerteria. Häntä vaivasi niskavamma ja aivan kilpailua ennen häneltä repesi rusto kylkiluusta. Oerter onnistui silti voittamaan kultaa, vaikka ei pystynyt heittämään viimeistä heittoaan kipujen takia. Voittotulos, 61,00, oli jälleen uusi olympiaennätys.

Neljän vuoden kuluttua Méxicossa maanmies Jay Silvester oli selvä suosikki, sillä Oerterin ennätyskin oli heikompi kuin Silvesterin keskivertokiekkokaari. Oerter ei tästä kuitenkaan välittänyt, sillä hän riuhtaisi ensimmäisellään uuden olympiaennätyksen 64,78 metriä. Silvester ei tähän pystynyt vastaamaan ja Oerter voitti ensimmäisenä yleisurheilijana kultaa neljässä perättäisessä kisassa. Vain Carl Lewis on pystynyt pituushypyssä vastaamaan Oerterin suoritukseen.

Méxicon olympialaisten jälkeen Oerter lopetti uransa. Hän lähti kuitenkin yrittämään uudestaan olympialaisiin vuoden 1980 Moskovan kisoihin. Hän jäi kuitenkin Yhdysvaltojen olympiakarsinnoissa neljänneksi (kolme edustajaa maata kohti). Vaikka Oerter olisikin läpäissyt karsinnat, hän olisi siltikin jäänyt ulos kisoista Yhdysvaltojen boikotin takia. Oerter heitti samana vuonna oman ennätyksensä (69,46 metriä) 43-vuotiaana.

Miesten kiekonheiton olympiavoittajat
1896: Robert Garrett | 1900: Rudolf Bauer | 1904: Martin Sheridan | 1908: Martin Sheridan | 1912: Armas Taipale | 1920: Elmer Niklander | 1924: Clarence Houser | 1928: Clarence Houser | 1932: John Anderson | 1936: Ken Carpenter | 1948: Adolfo Consolini | 1952: Sim Iness | 1956: Al Oerter | 1960: Al Oerter | 1964: Al Oerter | 1968: Al Oerter | 1972: Ludvík Danek | 1976: Mac Wilkins | 1980: Viktor Raštšupkin | 1984: Rolf Danneberg | 1988: Jürgen Schult | 1992: Romas Ubartas | 1996: Lars Riedel | 2000: Virgilijus Alekna | 2004: Virgilijus Alekna

Haettu osoitteesta http://fi.wikipedia.org../../../a/l/_/Al_Oerter_24ae.html

Luokat: Yhdysvaltalaiset kiekonheittäjät | Yhdysvaltalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Nederlands
- Norsk (bokmål)